internet vaartha 202 Views
ముంబై : విమానయానరంగ సంస్థల్లో కాథేపసిఫిక్‌, డ్రాగన్‌ఎయిర్‌ సంస్థలు రెండూ కలిసి 29,60,915 మంది ప్రయాణీకులను వివిధ ప్రాంతాలకు చేరవేసినట్లు ప్రకటించాయి. గత ఏడాదితో పోలిస్తే 2.6శాతం పెరిగినట్లు ప్రకటించాయి. ప్యాసింజర్‌ లోడ్‌ఫ్యాక్టర్‌ పరంగా 83.9శాతంగా ఉంది. అందుబాటులో ఉన్న సీట్‌ కిలోమీటర్ల పరంగా చూస్తే 5.2 శాతం పెరిగిందని ప్రకటించాయి. మొత్తం రంగంలో 6.5శాతం వృద్ధి ఉంటే కాథే పసిఫిక్‌, డ్రాగన్‌ఎయిర్‌ రెండూ కలిసి 5.3శాతం ఎక్కువ మందిని రాబట్టుకోగలిగాయి. రెండు ఎయిర్ లైన్స్‌ కూడా 1,57,006 టన్నుల కార్గోను వివిధ ప్రాంతాలకు చేరవేసాయి. కాథేపసిఫిక్‌ రెవెన్యూ జనరల్‌ మేనేజర్‌ ప్యాట్రికా హ్వాంగ్‌ మాట్లాడుతూ మార్చినెలలో సాధారణంగానే ప్యాసింజర్ల వృద్ధి ఉంటుందని పేర్కొన్నారు. ట్రాఫిక్‌ ఈస్టర్‌ హాలిడే సందర్భంగా మరింత పెరిగిందన్నారు. కార్గో జనరల్‌ మేనేజర్‌ మార్క్‌ సట్జ్‌ మాట్లాడుతూ ఫిబ్రవరిలో కొంత క్షీణించినా మార్చినెలలో డిమాండ్‌ పెరిగిందన్నారు. పశ్చిమచైనా ప్రాంతంలో ఎక్కువ షిప్‌మెంట్లు జరిగాయి. కీలక రవాణా రూట్లలో ట్రాఫిక్‌ పెరిగిందని కాథే పసిఫిక్‌ వివరించింది.